**Michail Gregory Antonio** (\* 28. marec 1990, Wandsworth, Anglicko) je profesionálny futbalista, ktorý hráva na poste útočníka v anglickom klube West Ham United. Narodil sa v Anglicku no reprezentuje Jamajku.

Klubová kariéra
---------------

Antonio začínal s futbalom v tíme Tooting & Mitcham United. Neskôr v tomto klube hrával aj na seniorskej úrovni.

### Reading

Po niekoľkých vystúpeniach za Tooting & Mitcham United sa Antonio v októbri 2008 pripojil ku druholigovému klubu Reading a podpísal zmluvu do roku 2010. Do svojho materského klubu sa vrátil na mesačné hosťovanie v januári 2009.

#### Cheltenham Town (hosťovanie)

Po mesačnom hosťovaní v Tooting & Mitcham United bol Antonio poslaný na ďalšie mesačné hosťovanie do Cheltenham Town v League One.

#### Southampton FC (hosťovanie)

V októbri 2009 bol poslaný na mesačné hosťovanie do Southamptonu. V klube debutoval 6. októbra v druhom kole EFL Trophy nad Torquay United. Svoj prvý gól strelil 6. novembra v prvom kole FA Cupu pri víťazstve 3:2 nad Bristol Rovers. Antonio zotrval na hosťovania až do konca sezóny 2009/10.

#### Colchester United (hosťovanie)

Sezónu 2010/11 strávil v Readingu. V auguste 2011 bol poslaný na hosťovanie do Colchester United. Počas hosťovania odohral 15 zápasov a strelil štyri góly.

### Sheffield Wednesday

Vo februári 2012 bol Antonio poslaný na hosťovanie do konca sezóny do Sheffieldu Wednesday. V tíme debutoval 26. februára pri výhre 1:0 v derby nad Sheffieldom United. Dňa 6. marca strelil svoje prvé dva góly v klube pri víťazstve 4:1 nad Bury. Antonio pomohol tímu k postupu do Championship.

Dňa 6. augusta 2012 sa stal Antonio natrvalo hráčom Sheffieldu Wednesday. V sezóne 2012/13 odohral Antonio 39 zápasov a strelil v nich 7 gólov.

### Nottingham Forest

Dňa 6. augusta 2014 Antonio podpísal trojročnú zmluvu s Nottingham Forest za prestupovú čiastku vo výške 1,5 milióna libier. V klube debutoval o tri dni neskôr pri výhre 2:0 nad Blackpool v ktorom strelil aj svoj prvý gól. Antonio mal počas sezóny výbornú formu keď strelil 15 gólov v 49 zápasov.

### West Ham United

Dňa 1. septembra 2015 podpísal Antonio zmluvu s West Hamom United kde podpísal štvorročný kontrakt. V tíme debutoval 19. augusta keď nastúpil ako náhradník pri víťazstve 2:1 nad Manchestrom City. Dňa 28. decembra strelil Antonio svoj prvý gól v klube pri výhre 2:1 nad Southampton FC, Antonio bol vyhlásený za najlepšieho hráča zápasu. Vo svojej prvej sezóne odohral 32 zápasov a strelil deväť gólov.

V júli 2016 podpísal Antonio s West Hamom nový štvorročný kontrakt. V prvom zápase sezóny 2016/17 proti Chelsea nastúpil Antonio na pozícii pravého obrancu, v zápase po jeho chybe dostal súper penaltu, ktorú Eden Hazard premenil, West Ham nakoniec v zápase prehral 1:2. Hneď v druhom zápase sa Antonio vrátil na svoju obľúbenú pozíciu. Dňa 11. mája 2017 West Ham oznámil, že Antonio podpísal nový štvorročný kontrakt.

Dňa 11. júla 2020 strelil Antonio všetky štyri góly pri víťazstve 4:1 nad Norwich City. Antonio v sezóne 2019/20 odohral 26 zápasov a strelil 10 gólov.

Dňa 23. augusta 2021 Antonio skóroval pri výhre 4:1 nad Leicesterom City. Pre Antonia to bol 48. gól za West Ham v Premier League čím prekonal rekord Paula Di Caniu. Dňa 16. septembra skóroval Antonio pri víťazstve 2:0 nad Dinamom Záhreb v skupinovej fáze Európskej ligy UEFA 2021/22. Bol to prvý gól West Hamu v hlavnej európskej špičke od roku 1999. Dňa 7. januára 2022 predĺžil Antonio zmluvu s West Hamom o 2,5 roka s možnosťou predĺženia o ďalší rok.

Dňa 7. júna 2023 odohral Antonio celý finálový zápas Konferenčnej ligy UEFA 2022/23, kladivári vyhrali nad Fiorentinou 2:1 a stali sa víťazmi 2. ročníka Konferenčnej ligy.

Medzinárodná kariéra
--------------------

V marci 2016 Antonio prezradil, že odmietol reprezentovať Jamajku v snahe dostať sa do anglickej reprezentácie. V rokoch 2016 a 2017 bol párkrát povolaný do anglickej reprezentácie na kvalifikačné zápasy na Majstrovstvá sveta vo futbale 2018 no vždy bol iba nevyužitým náhradníkom.

V marci 2021 sa Antonio rozhodol pre možnosť reprezentovať Jamajku. Bol súčasťou 60-členného predbežného kádra na Zlatý pohár CONCACAF 2021 no keďže si nestihol zabezpečiť jamajský pas v čas tak do záverečnej nominácie sa nedostal. Po udelení pasu v auguste 2021 debutoval 6. septembra pri prehre 0:3 s Panamou v kvalifikácii na Majstrovstvá sveta vo futbale 2022.

Antonio bol súčasťou konečnej nominácie na Zlatý pohár CONCACAF 2023. Na turnaji odohral všetkých 5 zápasov. Jamajka na turnaji skončila v semifinále.

Štatistiky kariéry
------------------

### Klubové

*K 11. septembru 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Ligový pohár | Európske súťaže | Iné | Celkom |
| --- | --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| Tooting & Mitcham United | 2008/09 | Isthmian League | 9 | 7 | 0 | 0 | ― | ― | 3**1** | 3 | 12 | 10 |
| Reading | 2008/09 | Championship | 0 | 0 | 0 | 0 | ― | ― | ― | 0 | 0 |
| 2009/10 | 1 | 0 | ― | 1 | 0 | ― | ― | 2 | 0 |
| 2010/11 | 21 | 1 | 1 | 0 | 2 | 0 | ― | ― | 24 | 1 |
| 2011/12 | 6 | 0 | 1 | 0 |  |  | ― | ― | 7 | 0 |
| Celkom | 28 | 1 | 2 | 0 | 3 | 0 | ― | ― | 33 | 1 |
| Cheltenham United (hosť.) | 2008/09 | League One | 9 | 0 | ― | ― | ― | ― | 9 | 0 |
| Southampton (hosť.) | 2009/10 | 28 | 3 | 5 | 2 | ― | ― | 6**2** | 2 | 39 | 7 |
| Colchester United (hosť.) | 2011/12 | 15 | 4 | ― | ― | ― | 1**4** | 0 | 16 | 4 |
| Sheffield Wednesday (hosť.) | 2011/12 | 14 | 5 | ― | ― | ― | ― | 14 | 5 |
| Sheffield Wednesday | 2012/13 | Championship | 37 | 8 | 2 | 0 | 3 | 1 | ― | ― | 42 | 9 |
| 2013/14 | 27 | 4 | 0 | 0 | 1 | 0 | ― | ― | 28 | 4 |
| Celkom | 78 | 17 | 2 | 0 | 4 | 1 | ― | ― | 84 | 18 |
| Nottingham Forest | 2014/15 | Championship | 46 | 14 | 1 | 0 | 2 | 1 | ― | ― | 49 | 15 |
| 2015/16 | 4 | 2 | ― | 1 | 2 | ― | ― | 5 | 4 |
| Celkom | 50 | 16 | 1 | 0 | 3 | 3 | ― | ― | 54 | 19 |
| West Ham United | 2015/16 | Premier League | 26 | 8 | 6 | 1 | ― | ― | ― | 34 | 9 |
| 2016/17 | 29 | 9 | 1 | 0 | 3 | 0 | 4**3** | 0 | ― | 37 | 9 |
| 2017/18 | 21 | 3 | 0 | 0 | 0 | 0 | ― | ― | 21 | 3 |
| 2018/19 | 33 | 6 | 2 | 0 | 3 | 1 | ― | ― | 38 | 7 |
| 2019/20 | 24 | 10 | 1 | 0 | 1 | 0 | ― | ― | 26 | 10 |
| 2020/21 | 26 | 10 | 1 | 0 | 0 | 0 | ― | ― | 27 | 10 |
| 2021/22 | 36 | 10 | 2 | 1 | 0 | 0 | 9**3** | 2 | ― | 47 | 13 |
| 2022/23 | 33 | 5 | 3 | 1 | 1 | 1 | 11**4** | 7 | ― | 48 | 14 |
| 2023/24 | 4 | 2 | 0 | 0 | 0 | 0 | 0 | 0 | ― | 4 | 2 |
| Celkom | 232 | 63 | 16 | 3 | 8 | 2 | 24 | 9 | ― | 280 | 77 |
| Celkovo | 449 | 111 | 26 | 5 | 18 | 6 | 24 | 9 | 10 | 5 | 527 | 136 |

Poznámky
**1** účasť v EFL Trophy, účasť v Isthmian League Cup a účasť v London Super Cup
**2** EFL Trophy
**3** Európska liga UEFA
**4** Európska konferenčná liga UEFA
### Medzinárodné

*K 11. septembru 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Jamajka | 2021 | 3 | 2 |
| 2022 | 4 | 1 |
| 2023 | 5 | 0 |
| Celkovo | 12 | 3 |

Úspechy hráča
-------------

**Southampton**

* EFL Trophy: 2009/10

**West Ham United**

* Európska konferenčná liga UEFA: 2022/23

**Individuálne**

* Hráč sezóny Nottinghamu Forest: 2014/15
* Hammer of the Year: 2016/17

Referencie
----------

1. ↑   Reading complete deal for Antonio. *BBC*, 2008-10-28. Dostupné online [cit. 2023-09-11]. (po anglicky)
2. ↑   Cheltenham capture Reading winger. *BBC*, 2009-02-20. Dostupné online [cit. 2023-09-11]. (po anglicky)
3. ↑   *Southampton vs. Torquay United - 6 October 2009 - Soccerway* [online]. int.soccerway.com, [cit. 2023-09-11]. Dostupné online.
4. ↑   Colchester snap up winger Antonio. *BBC Sport*. Dostupné online [cit. 2023-09-11]. (po anglicky)
5. ↑   *Antonio signs - News - Sheffield Wednesday* [online]. www.swfc.co.uk, [cit. 2023-09-11]. Dostupné online. (po anglicky)
6. ↑   Forest sign Antonio from Wednesday. *BBC Sport*. Dostupné online [cit. 2023-09-11]. (po anglicky)
7. ↑   Antonio signs new West Ham deal. *BBC Sport*. Dostupné online [cit. 2023-09-11]. (po anglicky)
8. ↑   *Dinamo Zagreb 0-2 West Ham: Michail Antonio and Declan Rice seal opening-night Europa League win for Hammers* [online]. Sky Sports, [cit. 2023-09-11]. Dostupné online. (po anglicky)
9. ↑   *Michail Antonio signs new two-and-half-year deal at West Ham to extend stay until at least 2024* [online]. Sky Sports, [cit. 2023-09-11]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Michail Antonio**

Externé odkazy
--------------

Profil hráča na transfermarkt

Zdroj
-----

*Tento článok je čiastočný alebo úplný preklad článku Michail Antonio na anglickej Wikipédii.*